**OSNOVNA ŠOLA TRNOVO**

Karunova ulica 14 a

 1000 Ljubljana tel: 01 283 35 64

 URL: www.ostrnovo.si

 Ljubljana, 16. 10. 2023

# Donacija dela dohodnine za šolski sklad

Spoštovani starši in skrbniki,

najprej bi se vam radi zahvalili za vse vaše prispevke in pomoč, ki ste jo v vseh teh letih v obliki finančnih donacij namenili Šolskemu skladu in tako omogočili njegovo delovanje.

Obenem vas tudi letos obveščamo o možnosti, s katero lahko prispevamo sredstva za Šolski sklad, in sicer v obliki donacije dela svoje dohodnine v višini 0,3 %. V kolikor tega dela dohodnine ne namenite nikomur, ostane državi, kar bi bilo škoda, glede na to, da imamo možnost prispevati k obogatitvi šolskih dejavnosti tudi na ta način.

Z odločitvijo za prispevek dohodnine Šolskemu skladu se znesek vaše dohodnine ne poveča, zahtevo pa lahko izpolnita oba starša. Skladno s 142. členom Zakona o dohodnini imate kot davčni zavezanec možnost zahtevati, da se do 0,3 odstotka dohodnine nameni za financiranje splošnih koristnih namenov. Ta del dohodnine lahko namenite organizaciji po svoji izbiri, najmanjši delež pa je 0,1 % . Z oddajo obrazca do konca leta 2023 se bo vaša želja upoštevala od dohodnine za leto 2024 do prejema nove zahteve ali preklica prve.

Da bi to lahko čim hitreje in lažje izvedli, vam v prilogi pošiljamo **navodila, kako nameniti del dohodnine** za Šolski sklad OŠ Trnovo.

Sredstva bodo tako kot do sedaj namenjena za pomoč socialno šibkejšim učencem, za programe dela z nadarjenimi učenci in nakup opreme za šolo, ki jo z rednim sistemskim financiranjem težko pridobimo. S sredstvi bo skrbno in odgovorno upravljal Upravni odbor šolskega sklada.

Ob tej priložnosti še sporočamo, da se na OŠ Trnovo zavedamo pomena zasebnosti in skrbimo, da so osebni podatki pri nas zaščiteni. Osebne podatke, ki nam jih boste posredovali z izpolnjeno in oddano vlogo (zahteva za namenitev dela dohodnine za donacije), zbiramo izključno zaradi namena, zaradi katerega so bili podatki zbrani. Osebni podatki za splošno javnost ne bodo dostopni. Ker je skrb za podatke vrednota, bomo vse vaše osebne podatke varovali v skladu z veljavnimi predpisi in z visoko stopnjo odgovornosti.

Vsem, ki boste namenili del dohodnine šolskemu skladu OŠ Trnovo, se že vnaprej najlepše zahvaljujemo.

Mojca Vilfan, mag. Đulijana Juričić, predsednica UO Šolskega sklada ravnateljica

**Priloga:**

**Načini oddaje obrazca za namenitev dela dohodnine za donacije**

Del dohodnine lahko šolskemu skladu namenite na različne načine:

1. izpolnite obrazec **Zahteva za namenitev dela dohodnine za donacije** in ga sami pošljete ali odnesete na pristojni finančni urad na naslov **Finančni urad Ljubljana, Davčna ulica 1, 1000 Ljubljana do 20. 12. 2023**.

Obrazec je priložen oziroma ga najdete na naši spletni strani pod zavihkom Starši-obrazci

[(https://osnovnatrnovo.splet.arnes.si/obrazci/)](https://osnovnatrnovo.splet.arnes.si/obrazci/);

**ali**

1. izpolnite obrazec in ga vaš otrok odda v računovodstvo do **8. 12. 2023**. Šola ga bo potem posredovala na FURS. V kolikor nimate možnosti obrazca natisniti, lahko zanj zaprosite v tajništvu;

 **ali**

1. preko storitev elektronskega poslovanja FURS eDavki do **24. 12. 2023** oddate obrazec **Zahteva za namenitev dela dohodnine za donacije (Doh-Don)** na spletni strani:

[https://edavki.durs.si/EdavkiPortal/openportal/CommonPages/Opdynp/PageD.aspx?categor y=namenitev\_dela\_dohodnine\_fo.](https://edavki.durs.si/EdavkiPortal/openportal/CommonPages/Opdynp/PageD.aspx?category=namenitev_dela_dohodnine_fo)

V obrazcu pod davčno številko upravičenca navedete 67940650 in vpišete odstotek 0,3.

Za dodatne informacije se lahko obrnete na ga. Marjano Gvardjančič (marjana.gvardjancic@guest.arnes.si) ali na predsednico UO Šolskega sklada ga. Mojco Vilfan (mojca.vilfan@ijs.si).